钦定古今图书集成/明伦汇编/氏族典/第463卷 > 《廖用贤尚友录》 > 傅启
## 钦定古今图书集成/明伦汇编/氏族典/第463卷 > 《廖用贤尚友录》 > 傅启

按《万姓统谱》：“启字思明，少师楫之后也。启为人忠信
不欺，循循雅饬，颇有古人风度。成化间，以太学生除
宝钞提举，时钞已停造，而官特虚设，启心恒歉然，以
尸位素餐为愧。乡有仕于京者，举家病疫，人罕到其
门，启日夜往视之，为之燃药煮粥，终始不渝。后启亦
染疾，夫妇俱殁于京邸，知启者莫不高其行而痛惜”
之。潮州太守同郡吴绎思为护其柩以归。